text: Bamser til salg
  19 oktober 2010 kl. 12.07
  Barbie, bamser, biler og Bratz. Det vrimler med legetøj i efterårsferien.
  Sædding Centret holder legetøjsmarked i efterårsferien. 
  Her kan børn få solgt ud fra gemmerne, så der måske kan blive plads til noget nyt - hvem ved.
  Fra mandag til onsdag i denne uge er der i hvert fald rig mulighed for at se nærmere på de 96 boder med legetøj og gøre nogle gode handler med bodernes unge ejere.
  Se hvilket legetøj, der er sat til salg, i aften på TV SYD klokken 19.30.
  